Tudert tabkect, tcud ɣer lfareḥ d lqareḥ, tudert n tebɣest, umennuɣ, anda tezmer ad tili tanfalit-is d tin Gallieni : « Aqerruy deg yigenni », taqcict tamenɛult tugi timetti yeččuren d tamuḥeqranit ur ntarḥim ara, yettnadahen ass deffir wayeḍ ɣef yiseɣ-ines, deg 1899 seṭṭac n yiseggasen di laɛmer-is yeḍleb-itt-id Belqasem Uɛamruc i zzwaǧ, tekcem ɣer wedrum n Ɛemruc, anda Patriarche yuɣal d ameddakkel n Crimée yerna yettmeslay ɣef Sebastopol i wumi yessawal « tamdint n nnaḥs ». Teglem-d mebla irit amek ttidirent twaculin, anda tilawin myekrahent, anda igerdan ttmettaten acku ur twakadren ara anda yal ass ttḥaraben llaẓ, yal iḍ ttḥaraben asemmiḍ n yidurar. Meɛna Faḍma tesɛa yiwen n lǧehd ḥed ur as-yezmir, yerna tessen ad t-ɣar, ɣef waya tesɛa daxel-is2 s wacu ara tarwel d usaweḍ d ubrid ɣer tlelli.